Държавен вестник, бр. 102, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  102
МИНИСТЕРСКИ СЪВЕТ
ПОСТАНОВЛЕНИЕ № 263
ОТ 8 ДЕКЕМВРИ 2000 Г.
за приемане на Устройствен правилник на
почивна база “Русалка”
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на почивна база “Русалка”.
Заключителна разпоредба
Параграф единствен. Постановлението вли-
за в сила от деня на обнародването му в “Дър-
жавен вестник”.
Министър-председател: Иван Костов
Главен секретар на Министерския съвет:
Елиана Масева
УСТРОЙСТВЕН ПРАВИЛНИК
на почивна база “Русалка”
Г л а в а  п ъ р в а
ОБЩИ РАЗПОРЕДБИ
Чл. 1. С правилника се уреждат дейността и
организацията на работа на почивна база “Русал-
ка” към Министерството на труда и социалната
политика, наричана по-нататък “почивната база”.
Чл. 2. (1) Почивната база е юридическо лице
към Министерството на труда и социалната
политика със седалище Варна—второстепен
разпоредител с бюджетни кредити към минис-
търа на труда и социалната политика.
(2) Издръжката на почивната база се фор-
мира от приходи от собствена дейност и от
бюджетни средства.
(3) Общата численост на персонала в почив-
ната база е 15 щатни бройки, в т. ч. управител.
Г л а в а  в т о р а
ДЕЙНОСТ НА ПОЧИВНАТА БАЗА
Чл. 3. Почивната база осъществява дейнос-
ти по организирането на отдиха на работници-
те и служителите в системата на Министерст-
вото на труда и социалната политика.
Чл. 4. (1) Почивната база се ръководи и пред-
ставлява от управител.
(2) Управителят на почивната база се назна-
чава и освобождава от министъра на труда и
социалната политика.
(3) Управителят:
1. ръководи и организира дейността на по-
чивната база;
2. сключва, изменя и прекратява трудовите
правоотношения на служителите и работници-
те в почивната база;
3. утвърждава структурата и щатното разпи-
сание на почивната база;
4. утвърждава длъжностните характеристики
на служителите и работниците в почивната база;
5. утвърждава вътрешни правила, методи-
ки, указания и инструкции, свързани с дейност-
та на почивната база;
6. сключва договори, свързани с осъществя-
ването на дейността на почивната база;
7. командирова служителите и работниците
на почивната база;
8. утвърждава цени на извършваните услуги;
9. привлича при необходимост извънщатни
сътрудници;
10. подготвя проекта на бюджет на почив-
ната база;
11. изготвя и представя на министъра на труда
и социалната политика ежегоден доклад за дей-
ността на почивната база;
12. изпълнява и други функции, определени
с нормативен акт.
(4) Функциите на управителя в негово от-
съствие се изпълняват от определен от него с
писмена заповед служител на почивната база.
Г л а в а  т р е т а
ОРГАНИЗАЦИЯ НА РАБОТАТА
НА ПОЧИВНАТА БАЗА
Чл. 5. Управителят възлага задачи на рабо-
тещите в почивната база, контролира и отгова-
ря за тяхното срочно и качествено изпълнение
и осигурява взаимодействието със звена в ад-
министрацията на Министерството на труда и
социалната политика и в другите ведомства.
Чл. 6. Служителите и работниците изпълня-
ват възложените им задачи съобразно длъж-
ностните си характеристики.
Чл. 7. Входящата, изходящата и вътрешната
документация се регистрира, обработва и из-
пълнява в съответствие с утвърдени от управи-
теля вътрешни правила за документооборота.
Чл. 8. Служителите и работниците в почивна-
та база могат да бъдат награждавани с отличия и/
или с парични и предметни награди за образцо-
во изпълнение на служебните и трудовите си за-
дължения в размер до 3 минимални работни
заплати в рамките на една календарна година.
ЗАКЛЮЧИТЕЛНА РАЗПОРЕДБА
Параграф единствен. Правилникът се приема
на основание чл. 11 от Закона за администрацията
и чл. 3 от Постановление № 213 на Министерския
съвет от 1999 г. за приемане на Устройствен пра-
вилник на Министерството на труда и социалната
политика (обн., ДВ, бр. 104 от 1999 г.; изм. и доп.,
бр. 112 от 1999 г. и бр. 26, 65 и 90 от 2000 г.).
72355
ПОСТАНОВЛЕНИЕ № 264
ОТ 8 ДЕКЕМВРИ 2000 Г.
за предоставяне на допълнителни средства от
републиканския бюджет за 2000 г. на бю-
джета на държавното обществено осигуря-
ване за 2000 г.
МИНИСТЕРСКИЯТ СЪВЕТ
П О С Т А Н О В И :
Член единствен. (1) Предоставя допълнител-
ни средства от републиканския бюджет за 2000 г.
на бюджета на държавното обществено осигу-
ряване за 2000 г. в размер общо 106 400 хил. лв.,
разпределени, както следва:
1. за изплащане на социални пенсии и
здравноосигурителни вноски за пенсионери—
16 790,8 хил. лв.;